
Бүген «Казан Экспо»да «Киләчәк уеннары» халыкара мультиспорт турнирын ябу тантанасы узды. Чарада РФ Хөкүмәте Рәисе урынбасары Дмитрий Чернышенко, Россия спорт министры Олег Матыцин һәм Татарстан Рәисе Рөстәм Миңнеханов катнашты.

РФ Хөкүмәте Рәисе урынбасары Дмитрий Чернышенко, Россия Спорт министры Олег Матыцин һәм Татарстан Рәисе Рөстәм Миңнеханов «Киләчәк уеннары» мультиспорт турнирының иң яхшы ихтыярыйларын бүләкләделәр. Бәйрәм «Казан Экспо» да фиджитал-уеннарны ябу тантанасы алдыннан узды.

Татарстанда быелның 17 февраленнән 2 мартына кадәр «Безнең ишегалды» программасы кысаларында гражданнардан 33 мөрәҗәгать кергән. Бу хакта бүген ТР Хөкүмәте Йортында узган киңәшмәдә «ТР шәһәрләрен үстерү институты» фонды җитәкчесе Наилә Зиннәтуллина хәбәр итте.

Киңәшмәне республиканың барлык районнары белән видеоконференцэлемтә режимында Татарстан Республикасы Премьер-министры Алексей Песошин үткәрде.

Татарстанда ел башанганнан бирле төзелеш өлкәсендә 2 бәхетсезлек очрагы теркәлгән. Бу хакта бүген ТР Хөкүмәте Йортында узган киңәшмәдә ТР төзелеш, архитектура һәм торак-коммуналь хуҗалык министры Марат Айзатуллин хәбәр итте.

Киңәшмәне барлык муниципалитетлар белән видеоконференцэлемтә режимында Татарстан Премьер-министры Алексей Песошин үткәрде.

Бүген Татарстан Республикасы Рәисе Рөстәм Миңнеханов Төркия Республикасына (Анталья) эш сәфәренә килде. Визитның төп темасы - Россия Федерациясе Тышкы эшләр министры Сергей Лавров җитәкчелегендәге Россия делегациясе составында дипломатик форумда катнашу.

Россия Президенты Владимир Путин Федераль Собраниегә мөрәҗәгать итте. Аны игълан итү тантанасы Мәскәүдә, Гостиный дворда узды. Чарада Татарстан Республикасы Рәисе Рөстәм Миңнеханов катнашты.

Бүген Татарстан Республикасы Рәисе Рөстәм Миңнеханов 2023 елда Татарстан Республикасы кече нефть компанияләре эшчәнлеге йомгаклары һәм 2024 елга бурычлары буенча кече нефть компанияләре җитәкчеләре белән киңәшмә үткәрде. Киңәшмә ТР Хөкүмәте Йортында узды.

Киңәшмәдә нефть компанияләре җитәкчеләре, министрлык һәм ведомство җитәкчеләре, федераль структуралар вәкилләре катнашты.

Бүген Татарстан Республикасы Хөкүмәте Йортында «Татнефтехиминвест-холдинг» АҖ Директорлар советының чираттагы утырышы узды.

Утырышны Татарстан Республикасы Рәисе Рөстәм Миңнеханов үткәрде. Чарада катнашучыларга сәнәгать һәм экология өчен билгеләнгән нефть химиясе өлкәсендәге инновацион проектлар тәкъдим ителде. Алар арасында нефть химиясе өчен гетероген катализаторлар, медицина калдыкларын плазмохимик җимерү проекты, куркыныч калдыкларны утильләштерү проекты, су өчен композит резервуарлар булдыру, шулай ук машина төзелеше һәм ТЭКның кибер куркынычсызлык өлкәсендәге проектлары бар.

Татарстан Республикасы Рәисе Рөстәм Миңнеханов Казанның «Ак Барс» хоккей клубы уенчылары һәм тренерлар штабы белән очрашты. Очрашу «Татнефть Арена»да 2023/2024 елгы КХЛ сезонының плей-офф старты алдыннан узды.

Татарстан Рәисе Рөстәм Миңнеханов Казан Мэриясе командасына һәм шәһәр мэры Илсур Метшинга олы кунакчыллык һәм Казанның «Киләчәк уеннары» беренче халыкара мультиспорт турнирын әзерләү һәм үткәрү, спортчыларны һәм кунакларны кабул итү кысаларында башкарган зур эшләре өчен рәхмәт белдерде. Бу хакта бүген Татарстан Республикасы Рәисе Рөстәм Миңнеханов Казан шәһәр Думасының XXVIII хисап сессиясендә хәбәр итте.

Утырыш Совет районы администрациясе бинасында (Шуртыгин урамы) узды. Казан шәһәре Думасы сессиясенең онлайн трансляциясе оештырылды.
Рәсми Татарстан